Kruger Park House | LekkeSlaap
Kruger Park House: Hooffoto's
Adres: Flamingovlei-straat 335, Hazyview, 1241, Mpumalanga
Kruger Park House is 'n selfsorghuis in die dorpie Hazyview, wat wêreldbekend is vir die maklike toegang wat dit tot die prentjiemooi Panoramaroete bied. Hazyview spog met oorgenoeg buitemuurse doendinge, onstpanningsgeriewe en doendinge vir avonturiers, van ziplining, riviervlotvaart en warmlugballonvlugte, tot kulturele toere deur die dorpie. Die huis is 11 km vanaf Phabeni-hek wat na die Krugerwildtuin lei.
Die huis bied slaapplek aan 6 gaste en het 3 slaapkamers, 3 badkamers, en 'n oopplan-kombuis en -leefarea. Elke kamer het 2 enkelbeddens wat in 'n koninggrootte-bed omskep kan word. Daar is 2 slaapkamers met en suite-badkamers op die hoofverdieping, 1 met 'n stort en 1 met 'n bad, en 'n solder en suite-slaapkamer op die tweede verdieping met 'n bad.
Die kombuis is volledig toegerus vir selfsorg met 'n stoof, oond, yskas-vrieskas, mikrogolf, eetgerei en breekware. Die eetarea het sitplek vir 6 en die sitarea het 'n gemaklike sitstel, lugversorging, en 'n platskerm-TV teen die muur met sekere DStv-kanale.
Die leefarea lei na 'n lieflike veranda wat reg rondom die huis strek, en oor 'n braai-area en etenstafel beskik. Die goed versorgde tuin is omhein en daar is onderdakparkeerplek vir verskeie motors. Die huis word elke dag volledig skoongemaak. Daar is 'n sekuriteitswag aan diens elke aand, wat ook beskikbaar is om met sekere dinge te help, bv. om braaivure aan te steek.
'n Bespreking by Kruger Park House sluit in:
4.4 uit 5van 1 resensie vir Kruger Park House
Flamingovlei-straat 335, Hazyview, 1241, Mpumalanga
https://travelground.imgix.net/AAEAAQAAAAAAAAAAAAAA9tJ8VFrmNTsYfYs6U8VPeVNyxUpS5d8De9YKlHLlQNI95zVs7J?w=1440&h=960&fit=crop&auto=format Vanaf R2 400 per nag (vir 6 persone) 1 5 1 5 335 Flamingovlei Street Hazyview 1241 Mpumalanga 086 999 0018 14:00-19:00 10:00 -25.032465102666 31.142997126407